CELEX: 62012TN0404
Language: mt
Date: 2012-09-12 00:00:00
Title: Kawża T-404/12: Rikors ippreżentat fit- 12 ta’ Settembru 2012 — Toshiba Corporation vs Il-Kummissjoni

10.11.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 343/19
            
         Rikors ippreżentat fit-12 ta’ Settembru 2012 — Toshiba Corporation vs Il-Kummissjoni
   (Kawża T-404/12)
   2012/C 343/32
   Lingwa tal-kawża: l-Ingliż
   
      Partijiet
   
   
      Rikorrenti: Toshiba Corporation (Tokjo, il-Ġappun) (rappreżentanti: J. MacLennan, Solicitor, A. Schulz and S. Sakellariou, avukati)
   
      Konvenuta: Il-Kummissjoni Ewropea
   
      Talbiet
   
   
               —
            
            
               tannulla d-Deċiżjoni tal-Kummissjoni tas-27 ta’ Ġunju 2012 fil-Każ COMP/38.966 — Apparat ta’ distribuzzjoni tal-elettriku (switchgear) iżolat bil-gass — multi;
            
         
               —
            
            
               sussidjarjament, tnaqqas il-multa b’mod li l-Qorti Ġenerali tqis li huwa xieraq; u, fi kwalunkwe każ;
            
         
               —
            
            
               tikkundanna lill-konvenuta tbati l-ispejjeż sostnuti mir-rikorrenti.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka ħames motivi.
   
               (1)
            
            
               L-ewwel motiv huwa bbażat fuq il-fatt li l-Kummissjoni kisret il-prinċipji ta’ amministrazzjoni tajba u ta’ proporzjonalità meta adottat b’mod prematur id-deċiżjoni tagħha tas-27 ta’ Ġunju 2012 fil-Każ COMP/39.966 — Apparat ta’ distribuzzjoni tal-elettriku (switchgear) iżolat bil-gass — multi, qabel ma l-qorti tal-Ġustizzja tal-Unjoni Ewropea tat is-sentenza tagħha fil-Kawża C-498/11 P, Toshiba Corporation vs Il-Kummissjoni Ewropea.
            
         
               (2)
            
            
               It-tieni motiv huwa bbażat fuq il-fatt li l-Kummissjoni kisret id-drittijiet tad-difiża ta’ Toshiba billi ma ppubblikatx Dikjarazzjoni tal-Oġġezzjonijiet qabel l-adozzjoni tad-deċiżjoni tas-27 ta’ Ġunju 2012 fil-Każ COMP/39.966 — Apparat ta’ distribuzzjoni tal-elettriku (switchgear) iżolat bil-gass — multi; u billi ma indirizzatx, fl-Ittra tal-Fatti, element importanti tal-kalkolu tal-multa imposta bl-imsemmija deċiżjoni.
            
         
               (3)
            
            
               It-tielet motiv huwa bbażat fuq il-fatt li l-Kummissjoni kisret il-prinċipju ta’ ugwaljanza fit-trattament meta ttrattat lir-rikorrenti b’mod differenti mill-manifatturi Ewropej ta’ apparat ta’ distribuzzjoni tal-elettriku iżolat bil-gass meta hija bbażat il-multa tar-rikorrenti fuq l-ammont inizjali ta’ TM T & D minflok ma bbażatu fuq id-dħul mill-bejgħ tar-rikorrenti.
            
         
               (4)
            
            
               Ir-raba’ motiv huwa bbażat fuq il-fatt li l-Kummissjoni ma ppreżentatx motivazzjoni xierqa meta hija stabbilixxiet l-ammont inizjali ta’ TM T & D.
            
         
               (5)
            
            
               Il-ħames motiv huwa bbażat fuq il-fatt li l-Kummissjoni kisret il-prinċipju ta’ ugwaljanza fit-trattament meta naqset milli tagħmel differenza fil-livell ta’ responsabbiltà ta’ Toshiba meta mqabbla mal-manifatturi Ewropej ta’ apparat ta’ distribuzzjoni tal-elettriku iżolat bil-gass.